***Αγαπητοί συνάδελφοι, καλημέρα και χρόνια πολλά. Σας αναρτώ εδώ έναν κατάλογο με θέματα εργασιών που μπορείτε να αναλάβετε αντί να δώσετε γραπτές εξετάσεις τον Ιούνιο. Στο τέλος του καταλόγου, σας δίνω και ορισμένες πρώτες οδηγίες. Δείτε τα και θα τα συζητήσουμε αναλυτικά τη Δευτέρα, 13/05.***

1. **Το πέρασμα από τον αρχαίο δουλοκτητικό στο μεσαιωνικό κόσμο. Οι αιτίες και οι μορφές.**
2. **Να συγκρίνετε το μεσαιωνικό με τον αρχαίο κόσμο ως προς: α) την οργάνωση της παραγωγής (+ τεχνικές), β) τη διαίρεση της κοινωνίας σε τάξεις γ)τη θέση του άμεσου παραγωγού, δ) την οργάνωση της πολιτικής εξουσίας και ε) τον πολιτισμό**
3. **Σύγκριση των κοινωνικών δομών των βασιλείων των Βησιγότθων στην Ισπανία και των Λομβαρδών στην Ιταλία.**
4. **Ο λαϊκός πολιτισμός του Μεσαίωνα κατά την καρολίγγεια περίοδο.**
5. **Να περιγράψετε ένα τυπικό φέουδο (11ος – 13ος αι.) : το «ιδιοκτησιακό» του καθεστώς‧ η χωροταξική του διάρθρωση‧ οι οικονομικές του λειτουργίες‧ ευθύνες, υποχρεώσεις, δικαιώματα του άρχοντα (διοικητικά και οικονομικά)‧ οι καλλιεργητές, η κοινωνική τους θέση και οι οικονομικές υποχρεώσεις τους.**
6. **Η Δ` Σταυροφορία: αιτίες και αποτελέσματα στο δυτικοευρωπαϊκό και στο βυζαντινό χώρο.**
7. **Να περιγράψετε τη μορφή και τις λειτουργίες μιας μεσαιωνικής πόλης.**
8. **Το πέρασμα από τη συντεχνία στη μανιφακτούρα και η συμβολή της διαδικασίας στον κοινωνικό μετασχηματισμό.**
9. **Δρόμοι και τρόποι του μεσαιωνικού εμπορίου.**
10. **Πώς μπορεί να συμβάλει η μελέτη του Μεσαίωνα στην κατανόηση του σημερινού κόσμου.**

***Το δοκίμιο θα πρέπει να είναι από 2.000 έως 3.000 λέξεις. Θα έχετε αρκετό χρονικό περιθώριο να το παραδώσετε – η προθεσμία θα οριστικοποιηθεί αφού επιστρέψουμε από τις διακοπές – και μπορείτε να συνεργαστείτε στην εκπόνηση μιας εργασίας. Η βιβλιογραφία θα σας δοθεί πολύ αναλυτικά από εμένα.***

***Υ.Γ. Αν, σε αυτό τον κατάλογο, εντοπίσετε ορολογία που δεν τη γνωρίζετε, μην ανησυχείτε καθόλου, πρόκειται για αντικείμενο των αμέσως επόμενων διαλέξεων.*  Δώρα Μόσχου.**